**APSTIPRINU**

Alūksnes novada domes

priekšsēdētājs A.DUKULIS

\_\_\_\_\_\_\_\_\_\_\_\_\_\_\_\_\_\_\_\_\_\_

Alūksnē, \_\_\_\_\_\_\_.2019.

**NEKUSTAMĀ ĪPAŠUMA – ZEMES VIENĪBAS AR KADASTRA APZĪMĒJUMU 3601 032 5218 –**

**VALKAS IELĀ 22A, ALŪKSNĒ, ALŪKSNES NOVADĀ**

**IZSOLES NOTEIKUMI**

1. **Vispārīgie jautājumi**

1.1. Izsoles noteikumi nosaka kārtību, kādā organizējama un rīkojama Alūksnes novada pašvaldības nekustamā īpašuma Valkas ielā 22A, Alūksnē, Alūksnes novadā (turpmāk tekstā – objekts) izsole, atbilstoši Publiskas personas mantas atsavināšanas likumam un Ministru kabineta 01.02.2011. noteikumiem Nr.109 “Kārtība, kādā atsavināma publiskas personas manta”.

1.2. Izsoli organizē Īpašumu atsavināšanas komisija (turpmāk – komisija), pamatojoties uz Alūksnes novada domes 27.09.2018. lēmuma Nr.328 „Par Alūksnes novada pašvaldībai piekritīga zemes starpgabala ar kadastra apzīmējumu 3601 032 5218, Valkas ielā 22A, Alūksnē, Alūksnes novadā, atsavināšanu” 4. punktu.

**2. Objekta raksturojums**

|  |  |  |
| --- | --- | --- |
| 2.1. | Objekta adrese | Valkas iela 22A, Alūksne, Alūksnes novads, īpašuma kadastra Nr. 3601 032 5218 |
| 2.2. | Objekta sastāvs | Zemes vienība 361m2 platībā, kadastra apzīmējums 3601 032 5218 |
| 2.3. | Nekustamā īpašuma tiesību nostiprināšana zemesgrāmatā | Lēmuma datums: 13.03.2019.  žurnāls Nr. 300004800567 |
| 2.4. | Ziņas par personām, kuras nomā vai lieto objektu vai tā daļu, un šo nomas vai citu līgumu termiņiem | Nav. |
| 2.5. | Iesniegti prasījumi attiecībā uzobjektu | Nav. |
| 2.6. | Objekta nosacītā cena | 741 EUR (septiņi simti četrdesmit viens *euro*) |
| 2.7. | Pirmpirkuma tiesības | Nav. |
| 2.8. | Lietu tiesības, kas apgrūtina objektu | Atzīme – vides un dabas resursu ķīmiskās aizsargjoslas teritorija ap pazemes ūdens ņemšanas vietu 0,0361ha  Atzīme – pierobeža 0,0361ha |
| 2.9. | Personas, kurām Objekts var tikt atsavināts un kuras var kļūt par izsoles dalībniekiem | Objektam piegulošu zemesgabalu ar kadastra apzīmējumiem 3601 032 5206, 3601 032 5210, 3601 032 5304, 3601 032 5205, 3601 032 5213 īpašnieki |

1. **Izsoles veids, maksājumi un samaksas kārtība**

|  |  |  |
| --- | --- | --- |
| 3.1. | Izsoles veids | Atklāta mutiska izsole ar augšupejošu soli noteiktam personu lokam. |
| 3.2. | Maksāšanas līdzekļi | EUR |
| 3.3. | **Izsoles sākumcena** | **741 EUR (septiņi simti četrdesmit viens *euro*)** |
| 3.4. | Izsoles solis | 30 EUR (trīsdesmit *euro*) |
| 3.5. | Izsoles nodrošinājuma apmērs | 74 EUR (septiņdesmit četri *euro*) |
| 3.6. | Izsoles reģistrācijas maksa | 30 EUR (trīsdesmit *euro)* |
| 3.7. | Samaksas termiņi | * + 1. Nodrošinājums un reģistrācijas maksa līdz 09.08.2019.   3.7.2. Maksa par izsolē iegūto nekustamo īpašumu:  3.7.2.1. 1.variants: 10% no nosolītās summas (atrēķinot iemaksāto nodrošinājumu) jāsamaksā 2 nedēļu laikā no izsoles dienas, atlikusī summas jāsamaksā sastādot maksāšanas grafiku (maksimālais nomaksas termiņš 5 gadi) un piemērojot procentu likmi – 6% gadā no atlikušās summas.  3.7.2.2. 2.variants: nosolītā summa (atrēķinot iemaksāto nodrošinājumu) jāsamaksā 2 nedēļu laikā no izsoles dienas. |
| 3.8. | Samaksas kārtība | Maksājumi jāieskaita šādā kārtībā:  **Nodrošinājums** jāieskaita Alūksnes novada pašvaldības, nodokļu maksātāja reģistrācijas kods 90000018622,  kontā: LV82 UNLA0050004220718,  AS “SEB BANKA”, kods UNLALV2X, norādot iemaksas mērķi.  **Reģistrācijas maksa** jāieskaita vienā no Alūksnes novada pašvaldības, nodokļu maksātāja reģistrācijas kods 90000018622, kontiem norādot iemaksas mērķi:   * LV58UNLA0025004130335, A/S “SEB banka”, kods UNLALV2X, * LV85HABA0551029886709, A/S “Swedbank”, kods HABALV22 * LV33LPNS0004302863959, VAS “Latvijas Pasts”, kods LPNSLV21 |

1. **Izsoles priekšnoteikumi**
   1. Publiskas personas atsavināšanas likuma 44. panta pirmās un astotās daļas noteiktajā kārtībā Objekts var tikt atsavināts tikai izsoles noteikumu 2.9.punktā minētajām personām, kurām tiek nosūtīts paziņojums par Objekta atsavināšanu un atsavināšanas kārtību. Ja uz izsoli reģistrējas tikai viena no 2.9.punktā minētajām personām, ar šo personu slēdz pirkuma līgumu par nosacīto cenu, t.i. 741 EUR (septiņi simti četrdesmit viens *euro*). Ja uz izsoli reģistrējas vairākas no 2.9. punktā minētajām personām, to starpā tiek rīkota izsole šajos noteikumos noteiktajā kārtībā.
   2. Par izsoles dalībnieku var kļūt persona, kas minēta šo noteikumu 2.9.punktā un ir izpildījusi šajos noteikumos paredzētos izsoles priekšnoteikumus – reģistrējusies un veikusi noteiktos maksājumus, līdz 09.08.2019.
   3. Izsoles dalībnieki pirms izsoles, līdz 09.08.2019., iesniedz nodrošinājumu un samaksā reģistrācijas maksu noteiktajā apmērā. Nodrošinājums un reģistrācijas maksa uzskatāmi par iesniegtiem, ja attiecīgā naudas summa ir ieskaitīta vienā no šo noteikumu 3.8.punktā norādītajiem bankas kontiem.
   4. Juridiskā persona, arī personālsabiedrība, reģistrējoties iesniedz komisijai iesniegumu un attiecīgās institūcijas lēmumu par objekta iegādi. Ja juridiskā persona vai personālsabiedrība nosolīšanas gadījumā ir nolēmusi izvēlēties nomaksas pirkumu, tai jāiesniedz dokumenti par to, ka tā ir samaksājusi likumā paredzētos nodokļus, nodevas un valsts obligātās apdrošināšanas maksājumus, kā arī tā nedrīkst būt parādā Alūksnes novada pašvaldībai.
   5. Fiziskā persona reģistrējoties iesniedz rakstveida pieteikumu, uzrāda personu apliecinošu dokumentu, tā nedrīkst būt parādā Alūksnes novada pašvaldībai (t.sk. nodokļu maksājumi un citas saistības).
   6. Ja persona ir izpildījusi šos priekšnoteikumus, tā tiek reģistrēta izsoles dalībnieku reģistrācijas lapā un tai izsniedz reģistrācijas apliecību.
   7. Izsoles dalībnieku reģistrācija notiek katru darba dienu Alūksnes novada pašvaldības Kancelejā Brūža ielā 7, Alūksnē, Alūksnes novadā no pulksten 9.00 līdz 11.00 un no pulksten 14.00 līdz 16.00, līdz 09.08.2019. pulksten 16.00.
   8. Ar objektu var iepazīties iepriekš sazinoties ar pa tālruni 64381492.
2. **Izsoles process**

5.1. Izsolē var piedalīties, ja izsoles pretendents ir reģistrējies un ir izpildīti izsoles priekšnoteikumi.

5.2. Izsole notiek 13.08.2019. pulksten 14.00, Brūža ielā 7, Alūksnē, Alūksnes novadā, Mazajā zālē.

5.3. Izsoli vada Īpašumu atsavināšanas komisijas priekšsēdētājs.

5.4. Izsoles dalībnieks vai tā pilnvarota persona izsoles telpā uzrāda reģistrācijas apliecību un personu apliecinošu dokumentu, pēc kā paraksta izsoles noteikumus. Dalībniekam izsniedz dalībnieka numuru, kas atbilst izsoles dalībnieku sarakstā uzrādītajam kārtas numuram.

5.5. Ja izsoles dalībnieks vai tā pilnvarotā persona izsoles telpā nevar uzrādīt reģistrācijas apliecību vai personu apliecinošu dokumentu, tiek uzskatīts, ka izsoles dalībnieks uz izsoli nav ieradies.

5.6. Pirms izsoles sākuma izsoles vadītājs pārliecinās par sarakstā iekļauto personu ierašanos. Ja izsoles vadītājs konstatē, ka kāds no izsoles dalībniekiem nav ieradies, tad tiek uzskatīts, ka šis izsoles dalībnieks nepiedalās izsolē un tam neatmaksā drošības naudu.

5.7. Izsoles dalībnieku sarakstā ieraksta solītāja vārdu un uzvārdu un tā pēdējo nosolīto cenu.

5.8. Izsoles vadītājs atklāj izsoli, raksturo objektu, paziņo izsoles sākuma cenu un izsoles soli.

5.9. Solītāji solīšanas procesā paceļ savu dalībnieka numuru. Solīšana notiek tikai pa vienam izsoles solim.

5.10. Izsoles vadītājs atkārto solītāja dalībnieka numuru un piedāvāto cenu. Ja neviens no solītājiem augstāku cenu nepiedāvā, izsoles vadītājs trīs reizes atkārto pēdējo piedāvāto augstāko cenu un fiksē to ar āmura piesitienu. Šis āmura piesitiens noslēdz objekta pārdošanu.

5.11. Katrs solītājs apstiprina ar parakstu izsoles dalībnieku sarakstā savu pēdējo solīto cenu. Ja to neizdara, viņu svītro no izsoles dalībnieku saraksta un neatmaksā nodrošinājumu.

5.12. Piedāvātā augstākā summa jāsamaksā, izvēloties vienu no 3.7. punktā piedāvātajiem variantiem.

5.13. Izsoles rīkotājs apstiprina izsoles protokolu izsoles dienā.

5.14. Alūksnes novada domes priekšsēdētājs apstiprina izsoles rezultātus 30 dienu laikā pēc 3.7.2.1.punktā minētās 10% samaksas vai 3.7.2.2.punktā minētās samaksas veikšanas.

5.15. Objekta nosolītājs, septiņu dienu laikā pēc izsoles rezultātu apstiprināšanas, paraksta pirkuma līgumu.

5.16. Izsoles dalībniekiem ir tiesības iesniegt sūdzību Alūksnes novada domei par komisijas veiktajām darbībām 5 (piecu) dienu laikā no izsoles dienas. Ja komisijas lēmums tiek pārsūdzēts, attiecīgi pagarinās izsoles noteikumos noteiktie termiņi.

Īpašumu atsavināšanas komisijas

priekšsēdētāja V.AVOTA